Document ID: /roh_data/filtered/swiss_laws_in_ROH.jsonl.gz/118

421.010

Ordinaziun tar la lescha da scola (ordinaziun da scola)

dals 25-09-2012 (versiun dals 01-08-2022)

sa basond sin l'art. 45 al. 1 da la constituziun chantunala 1) e sin l'art. 97 da la lescha davart las scolas popularas dal chantun Grischun (lescha da scola)2)

relaschada da la regenza ils 25 da settember 2012

1. Instituziuns responsablas per la scola

Obligaziun d'admissiun

Art.  1 1 Mintga instituziun responsabla per la scola è obligada d'admetter scolaras e scolars da vischnancas vischinas che n'han betg las purschidas publicas correspundentas per laschar frequentar la scola, premess che l'infrastructura e che persunas d'instrucziun avunda sajan avant maun.

Daners da scola

Art.  2 1 En cas d'ina collavuraziun contractuala tenor l'artitgel 5 surpiglia la vischnanca da domicil ils daners da scola ed ils custs da transport, nun che l'instituziun responsabla per la scola fixeschia in'autra regulaziun. Ina participaziun als custs da las persunas cun la pussanza dals geniturs n'è betg admessa.

2 Ils   daners   da   scola   cumpiglian   maximalmain   ils   custs   cumplains   per   scolara   u scolar dal stgalim correspundent.

3 En cas da dispita decida il departament davart l'attribuziun e davart ils daners da scola.

Art.  3

Collavuraziun cun instituziuns privatas ch'èn responsablas per la scola

1 Contracts   tranter   instituziuns   responsablas   per   la   scola   privatas   e   publicas   ston vegnir approvads dal departament.

1) DG 110.100 2) DG 421.000 * tabellas da las modificaziuns a la fin dal relasch

1

421.010

2. Purschidas da scola e da furmaziun

2.1. STGALIMS DA SCOLA

Entrada e frequentaziun dal stgalim da la scolina

Art.  4 1 Entrà en il stgalim da la scolina vegni il cumenzament da l'onn da scola. La scolina sto vegnir frequentada regularmain.

Models dal stgalim secundar I

Art.  5 1 La furmaziun da classas da nivel sin il stgalim secundar I sto vegnir prendida en mira.

2 L'instituziun   responsabla   per   il   stgalim   secundar   I   po   manar   la   scola   reala   e secundara tenor differents models cooperativs.

3 Il departament relascha directivas davart l'organisaziun e per la permeabilitad.

2.2. OBLIGAZIUN D'IR A SCOLA, LIEU DA SCOLA E FREQUENTAZIUN GRATUITA

Frequentaziun en in'autra instituziun ch'è responsabla per la scola

Art.  6 1 Sin dumonda da las persunas cun la pussanza dals geniturs po in uffant vegnir admess – en cas motivads – a la scola d'ina autra instituziun ch'è responsabla per la scola. Il cussegl da scola da quella instituziun decida davart l'admissiun sco er davart ils daners da scola, e quai cun il consentiment da l'instituziun responsabla per la scola cedenta.

2 Ils   daners   da   scola   ed   eventuals   custs   da   transport   vegnan   pajads   per   regla   da l'instituziun cedenta. Las persunas cun la pussanza dals geniturs han da pajar ils daners da scola ed eventuals custs da transport, sche la scola da l'autra instituziun responsabla   per   la   scola   vegn   frequentada   per   motivs   che   sa   chattan   surtut   en l'interess persunal dad ellas sezzas u da l'uffant.

3 Sch'ina scolaziun speziala integrativa, ch'è vegnida ordinada da l'uffizi, na po betg vegnir realisada en la scola regulara da l'instituziun responsabla per la scola, e quai per motivs che n'èn betg en l'interess da las persunas cun la pussanza dals geniturs u da   l'uffant,   ha   l'uffant   il   dretg   d'ina   instrucziun   correspundenta   tar   l'instituziun responsabla per la scola adattada la pli vischina. * 4 Las   premissas   valan   sco   ademplidas,   sch'ils   motivs   èn   vegnids   examinads   dals posts spezialisads da l'uffizi, avant che las mesiras èn vegnidas ordinadas, e sch'igl exista per la midada in connex direct cun la realisaziun da la scolaziun speziala. * 5 Sche las premissas tenor l'alinea 4 èn ademplidas, surpiglia il chantun ils daners da scola sco er ils eventuals custs da transport. *

2

421.010

Anticipaziun e suspensiun da l'entrada en scolina

Art.  7 1 Las instituziuns responsablas per la scola pon er admetter al stgalim da la scolina uffants che cumpleneschan il 4. onn da vegliadetgna fin ils 31 da december da l'onn chalendar current.

2 Suenter avair tadlà las persunas cun la pussanza dals geniturs po il cussegl da scola suspender l'entrada en scolina per 1 onn, sch'ina expertisa dal servetsch psicologic da scola attesta che las premissas per entrar en scolina n'èn betg ademplidas tenor il stadi da svilup e ch'ina scolaziun speziala na vegn betg en dumonda.

Anticipaziun e suspensiun da l'entrada en il stgalim primar

Art.  8 1 Sin dumonda po il cussegl da scola conceder la permissiun per entrar pli baud en scola, premess ch'i saja avant maun in'expertisa dal servetsch psicologic da scola e ch'i na dettia naginas resalvas cunter in'admissiun a la scola.

2 Suenter avair tadlà las persunas cun la pussanza dals geniturs po il cussegl da scola suspender l'entrada en scolina per 1 onn, sch'ina expertisa dal servetsch psicologic da scola attesta che las premissas per entrar en scola n'èn betg ademplidas tenor il stadi da svilup e ch'ina scolaziun speziala na vegn betg en dumonda.

Frequentaziun postobligatorica da la scola

Art.  9 1 A scolaras ed a scolars che han ademplì l'obligaziun d'ir a scola da 9 onns, che n'han però anc betg terminà il stgalim secundar I, po il cussegl da scola permetter – sin dumonda da las persunas cun la pussanza dals geniturs – da frequentar ulteriurs onns da scola.

2 Tgi che lavura manglusamain u tgi che n'observa betg l'urden da scola malgrà in'admoniziun e malgrà in'orientaziun da las persunas cun la pussanza dals geniturs, po vegnir exclus da la scola tras il cussegl da scola.

Relaschada anticipada

Art.  10 1 Sin dumonda da las persunas cun la pussanza dals geniturs po il cussegl da scola decider la relaschada da l'obligaziun d'ir a scola il pli baud suenter 8 onns da scola obligatorics, premess ch'i vegnia absolvida in'autra scolaziun entaifer u ordaifer la scola.

2 L'uffizi decida davart ulteriuras excepziuns e relascha las disposiziuns executivas davart il termin e davart la procedura d'ina relaschada anticipada.

Transport da scolaras e da scolars

Art.  11 1 Relaziuns che pretendan in transport da las scolaras e dals scolars èn avant maun, sch'i na po betg vegnir pretendì dad ellas e dad els d'ir a pe a scola, en spezial, sche:

a)

b)

la via è spezialmain lunga u privlusa;

igl è avant maun in impediment che engrevgescha considerablamain da far la via senza transport.

3

421.010

2.3. SCOLAS PRIVATAS ED INSTRUCZIUN PRIVATA

Dretg d'instruir

Art.  12 1 Persunas d'instrucziun da scolas privatas e per l'instrucziun privata ston ademplir las medemas premissas concernent il dretg d'instruir sco las persunas d'instrucziun da la scola populara publica.

Mesiras en cas da premissas nunsuffizientas

Art.  13 1 Sche l'instrucziun privata u l'instrucziun en ina scola privata na correspunda betg a las pretensiuns legalas, a las pretensiuns dal plan d'instrucziun u a las cundiziuns, po il departament disponer che questas scolaras e quests scolars midian en la scola publica.

2 La   regenza   po   disponer   che   scolas   privatas   vegnian   serradas,   sch'ellas n'adempleschan betg las disposiziuns legalas u las cundiziuns.

3. Organisaziun da la scola

3.1. GESTIUN ED ORGANISAZIUN

Art.  14 1 Per esser valaivel sto l'urden da scola vegnir approvà dal departament.

Approvaziun da l'urden da scola

Premissas minimalas a direcziuns da scola

Art.  15 1 Las direcziuns da scola adempleschan las premissas minimalas, sche:

a)

la direcziun operativa da la scola vegn surdada a las manadras ed als manaders da scola en ils secturs da la pedagogia e da la pedagogia speziala, dal persunal, da l'organisaziun, da l'administraziun e da las finanzas e sche las incumbensas correspundentas èn fixadas en in carnet d'obligaziuns;

c)

b) * las manadras ed ils manaders da scola han experientschas professiunalas en il sectur   pedagogic   sco   er   ina   scolaziun   supplementara   en   il   sectur   da   la direcziun   d'ina   scola.   L'uffizi   decida   davart   l'equivalenza   d'experientschas professiunalas e da direcziun sco er da scolaziuns;

il pensum da lavur da la manadra u dal manader da scola per ademplir questa incumbensa importa almain 20 pertschient d'ina plazza. Per calcular il pensum d'occupaziun   minimal   valan   las   disposiziuns   da   la   lescha   chantunala   dal persunal3);

las   directivas   dal   departament   areguard   las   interfatschas   a   las   instanzas chantunalas vegnan ademplidas.

d)

3) DG 170.400

4

421.010

2 Sche l'instituziun responsabla per la scola na chatta cun las stentas usitadas betg ina persuna adattada sco manadra u manader da scola cun ina scolaziun supplementara terminada en il sectur da la direcziun d'ina scola, valan las premissas minimalas – en cas d'in engaschament – medemamain sco ademplidas, sche: * a)

la manadra u il manader da scola frequenta ina scolaziun en il sectur da la direcziun d'ina scola ch'è renconuschida da l'uffizi; e la   scolaziun   renconuschida   en   il   sectur   da   la   direcziun   d'ina   scola   vegn terminada cun success entaifer 3 onns suenter il cumenzament da quella.

3 Las contribuziuns ad instituziuns responsablas per la scola cun ina direcziun da scola tenor l'alinea 2 vegnan pajadas a partir dal cumenzament da la scolaziun. Sche la scolaziun na vegn betg terminada entaifer il termin tenor l'alinea 2 litera b, ston las contribuziuns pajadas vegnir restituidas al chantun. *

b)

Obligaziuns da las direcziuns da scola

Art.  16 1 L'uffizi   po   declerar   occurrenzas   e   curs   da   furmaziun   supplementara   sco obligatorics per las direcziuns da scola.

2 Las direcziuns da scola èn obligadas da dar infurmaziuns a l'uffizi.

Direcziuns da scola cuminaivlas

Art.  17 1 Per direcziuns da scola che lavuran per differentas instituziuns responsablas per la scola   sto   ina   regulaziun   cuminaivla   ed   unitara   dal   temp   da   lavur   e   da   las cumpetenzas vegnir fixada en in contract.

Registraziun da datas statisticas

Art.  18 1 Las instituziuns responsablas per la scola èn obligadas da registrar datas statisticas tenor las directivas dal departament.

3.2. MANASCHI DA SCOLA

Grondezzas maximalas da las partiziuns

Art.  19 1 Ina partiziun da scolina na dastga per regla betg avair dapli che 20 uffants.

2 Ina partiziun da scola primara na dastga per regla betg avair dapli che:

a)

b)

c)

d)

e)

3 Ina partiziun da scola secundara na dastga per regla betg avair dapli che:

a)

b)

24 scolaras e scolars tar ina partiziun d'ina classa;

20 scolaras e scolars tar ina partiziun da duas classas;

18 scolaras e scolars tar ina partiziun da trais classas;

16 scolaras e scolars tar ina partiziun da quatter classas;

14 scolaras e scolars tar ina partiziun da tschintg u da sis classas.

22 scolaras e scolars tar ina partiziun d'ina classa;

18 scolaras e scolars tar ina partiziun da duas u da trais classas.

5

421.010

20 scolaras e scolars tar ina partiziun d'ina classa;

16 scolaras e scolars tar ina partiziun da duas u da trais classas.

4 Ina partiziun da scola reala na dastga per regla betg avair dapli che:

a)

b)

5 Ina partiziun da lavurs a maun e d'economia da chasa na dastga per regla betg avair dapli che:

a)

b)

14 scolaras e scolars tar ina partiziun d'ina classa;

12 scolaras e scolars tar ina partiziun da pliras classas.

Grondezzas minimalas da las partiziuns

Art.  20 1 Las partiziuns na dastgan per regla betg sutpassar ils suandants dumbers minimals:

a)

b)

c)

d)

2 Il stgalim secundar I sto avair tut en tut almain 17 scolaras e scolars.

scolina: 5 uffants;

scola primara: 5 scolaras e scolars;

scola reala: 7 scolaras e scolars;

scola secundara: 10 scolaras e scolars.

Art.  21

Adattaziun da las grondezzas minimalas e maximalas da las partiziuns, excepziuns

1 Sche scolaras e scolars da lingua estra, impedids u che dovran in'autra promoziun intensiva vegnan admess ad ina partiziun, sto il dumber maximal admess da scolaras e da scolars vegnir reducì adequatamain. Il departament relascha directivas davart l'execuziun.

2 Sin dumonda da l'instituziun responsabla per la scola po il departament conceder ina permissiun limitada per divergiar per in tschert temp dal dumber maximal u minimal da scolaras e da scolars per partiziun.

Occurrenzas da scola spezialas

Art.  22 1 L'instituziun responsabla per la scola po declerar sco obligatoricas occurrenzas da scola spezialas che han lieu ils suentermezdis libers u las sondas.

Lecziuns per mez di sin il stgalim primar

Art.  23 1 Mintga mez di èn per regla admessas sin il stgalim primar maximalmain 4 lecziuns.

1bis En   cas   motivads   pon   las   instituziuns   responsablas   per   la   scola   prevair maximalmain 5 lecziuns per mez di. * 2 Tranter las lecziuns stoi dar ina pausa d'almain 5 minutas.

6

421.010

Uras da bloc

Art.  24 1 Durant las uras da bloc ha per regla lieu l'instrucziun. Ultra da quai pon las uras da bloc er vegnir duvradas per purschidas che han in connex cun l'instrucziun, sco l'agid per far lezias e pensums, la scolaziun musicala da basa u lecziuns da sport supplementaras.

2 La   realisaziun   da   purschidas   che   han   in   connex   cun   l'instrucziun   po   er   vegnir surdada a persunas privatas qualifitgadas.

3 Il departament po relaschar directivas per garantir la qualitad.

Dis da congedi

Art.  25 1 Ils   dis   da   congedi   per   scolaras   e   scolars   che   vegnan   concedids   da   l'instituziun responsabla per la scola pon er vegnir permess en furma da lecziuns singulas. La quantitad totala na dastga betg surpassar 15 dis da scola u il tripel da la dotaziun da lecziuns per emna dal stgalim da scola respectiv.

3.3. CUNTEGNS DIDACTICS, PLAN D'INSTRUCZIUN E MEDS D'INSTRUCZIUN

Art.  26

Roms d'instrucziun 1. stgalim primar

1 La tavla da lecziuns per il stgalim primar cumpiglia roms obligatorics. * 2 Per   il   rom   "religiun"   èn   responsablas   las   baselgias   chantunalas.   El   sto   vegnir integrà en ils uraris sco rom obligatoric. *

2. stgalim secundar I

Art.  27 1 La tavla da lecziuns per il stgalim secundar cumpiglia roms obligatorics e roms d'elecziun. * 2 Per   il   rom   "religiun"   èn   responsablas   las   baselgias   chantunalas.   El   sto   vegnir integrà en ils uraris sco rom obligatoric. * 3 … * 4 … * 5 … *

Art.  28 Scolas e classas che vegnan manadas en moda bilingua 1 Scolas e classas che vegnan manadas en moda bilingua vegnan permessas da la regenza sin basa d'ina dumonda e d'in concept correspundent.

7

421.010

Meds d'instrucziun

Art.  29 1 La   regenza   concluda   davart   l'ediziun   u   davart   la   nova   elavuraziun   d'in   med d'instrucziun.

2 Per meds d'instrucziun che vegnan duvrads probablamain da main che 500 scolaras e scolars pon vegnir realisadas soluziuns pli favuraivlas.

3 L'uffizi dispona la reediziun da meds d'instrucziun senza midadas.

4 L'uffizi fixescha il pretsch da vendita dals meds d'instrucziun.

3.4. PURSCHIDAS CUMPLEMENTARAS

Art.  30

Scolas secundaras da vallada 1. structura

1 La scola secundara da vallada cumpiglia maximalmain 3 classas che suondan la 6. classa primara. La 3. classa po vegnir manada tenor las disposiziuns federalas per scolas da maturitad.

2. renconuschientscha

Art.  31 1 La   regenza   decida   davart   la   reconuschientscha   d'ina   scola   secundara   sco   scola secundara da vallada, sch'il basegn vegn cumprovà.

2 La regenza conceda e retira a la scola secundara da vallada la permissiun da manar la 3. classa tenor las disposiziuns federalas per scolas da maturitad.

3. plan d'instrucziun

Art.  32 1 Da princip valan il plan d'instrucziun e la tavla da lecziuns da la scola secundara.

Divergenzas che vegnan chaschunadas da l'instrucziun en ils roms spezials, ston vegnir preschentadas en in concept e ston vegnir approvadas dal departament.

2 L'uffizi po dispensar scolaras e scolars che visitan roms spezials, da frequentar singuls roms dal plan d'instrucziun ordinari da la scola secundara.

3 Sche   la   3.   classa   vegn   manada   tenor   las   disposiziuns   federalas   per   scolas   da maturitad,   vegnan   applitgads   confurm   al   senn   il   plan   d'instrucziun   e   la   tavla   da lecziuns da la scola chantunala.

4. garanzia da la qualitad

Art.  33 1 Sch'ina   classa   vegn   manada   tenor   las   disposiziuns   federalas   per   scolas   da maturitad, ston vegnir ademplidas las suandantas cundiziuns per garantir la qualitad da la scolaziun:

a)

las persunas d'instrucziun frequentan occurrenzas da furmaziun supplementara per persunas d'instrucziun da las scolas medias dal Grischun confurm a las premissas per scolas medias privatas;

8

421.010

b)

c)

las scolaras ed ils scolars ston vegnir preparads uschia ch'els pon entrar a la fin da la 3. classa en ina scola media dal Grischun, per regla senza ch'els stoppian repeter in onn da scola;

las absolventas ed ils absolvents d'ina 3. classa ston frequentar per regla avant che cumenzar cun la 4. classa d'ina scola media dal Grischun in curs intensiv da lingua tudestga che sto vegnir definì dal departament. Il chantun surpiglia ils custs dal curs.

Classas da talent

Art.  34 1 L'admissiun da scolaras e da scolars en ina classa da talent è colliada cun premissas che vegnan fixadas da la regenza. * 2 Classas da talent pon vegnir manadas mo sin il stgalim secundar I.

Art.  35 Purschidas supplementaras per uffants da lingua estra 1 Las instituziuns responsablas per la scola mettan a disposiziun ina instrucziun da promoziun per scolaras e scolars da lingua estra. En cas da basegn installeschan ellas classas da scolarisaziun per scolaras e scolars da lingua estra.

2 L'instrucziun da promoziun per scolaras e scolars da lingua estra ha per regla lieu durant il temp d'instrucziun ordinari.

3 L'instrucziun sto vegnir dada en unitads entiras u en mesas unitads.

Promoziun speziala d'uffants da lingua estra en lur lingua e cultura

Art.  36 1 Uffants da naziunalitad betg svizra che vegnan instruids da lur consulats sin agens custs en la lingua, en l'istorgia ed en la cultura da lur pajais duessan sche pussaivel survegnir il temp necessari er durant l'instrucziun ordinaria.

2 Per   quest   intent   mettan   las   instituziuns   responsablas   per   la   scola   a   disposiziun gratuitamain las localitads d'instrucziun.

Purschidas da time-out

Art.  37 1 Purschidas da time-out ston vegnir installadas da las instituziuns responsablas per la scola sco partiziuns che vegnan manadas en moda separada.

2 Purschidas da time-out servan a scolar per in tschert temp sco er ad observar ed a sviluppar la persunalitad da scolaras e da scolars cun in cumportament extraordinari.

3 La durada dastga surpassar 3 mais mo en cas excepziunals motivads.

4 Sche pussaivel sto vegnir intermediada la materia da la classa regulara. La finamira è la reintegraziun en la classa regulara.

9

421.010

3.5. PROMOZIUN E MIDADA DA STGALIM

Promoziun, princips

Art.  38 1 Las decisiuns da promoziun han primarmain l'intent da promover l'emprender.

2 En in giudicament cumplessiv da las scolaras e dals scolars ston – per la promoziun – vegnir resguardads commensuradamain er facturs sco l'existenza d'ina lingua estra sco er il stadi da svilup corporal e spiertal.

3 Las persunas cun la pussanza dals geniturs sco er las scolaras ed ils scolars vegnan integrads confurm al stgalim en ils process da giudicament e da decisiun.

Promoziun periclitada

Art.  39 1 Sche la promoziun è periclitada, orientescha la persuna d'instrucziun da classa las persunas cun la pussanza dals geniturs en scrit il pli tard 12 emnas avant la fin da l'onn da scola.

Nunpromoziun

Art.  40 1 Per scolaras e scolars che n'èn betg en cas da suandar l'instrucziun tenor il plan d'instrucziun e che na cuntanschan betg la finamira da l'instrucziun e da l'emprender d'ina classa po vegnir decretada la nunpromoziun la fin da l'onn da scola.

2 La decisiun da la nunpromoziun vegn communitgada da la persuna d'instrucziun da classa en scrit a las persunas cun la pussanza dals geniturs ensemen cun l'indicaziun dals meds legals il pli tard 20 dis avant la fin da l'onn da scola.

Art.  41 Cuntinuaziun da l'onn da scola en la classa pli bassa 1 Sch'ina   scolara   u   in   scolar   è   surdumandà,   po   il   cussegl   da   scola   –   cun   il consentiment   da   las   persunas   cun   la   pussanza   dals   geniturs   e   da   la   persuna d'instrucziun da classa – concluder excepziunalmain durant l'emprim semester che la scolara u il scolar stoppia midar en la classa pli bassa.

Sursiglir ina classa

Art.  42 1 Sin basa d'in rapport da la persuna d'instrucziun da classa davart la prestaziun e davart il stadi da svilup d'ina scolara u d'in scolar po il cussegl da scola approvar la dumonda da las persunas cun la pussanza dals geniturs da sursiglir ina classa. En cas d'intschertezzas   u   sch'i   na   po   betg   vegnir   cuntanschì   in   accord   tranter   las   parts participadas, po vegnir consultà il servetsch psicologic da scola.

Procedura d'admissiun

Art.  43 1 La procedura d'admissiun duai da princip succeder senza examen e garantir che las scolaras ed ils scolars vegnan assegnads a la scola reala u a la scola secundara tenor lur qualificaziun.

2 L'uffizi relascha directivas davart la procedura d'admissiun.

10

421.010

3.6. MESIRAS DA LA PEDAGOGIA SPEZIALA

Purschidas da la scolaziun e da la promoziun

Art.  44 1 La promoziun integrativa cumpiglia la promoziun sco prevenziun, la promoziun senza adattaziun da las finamiras da l'instrucziun e la promoziun cun adattaziun da las finamiras da l'instrucziun.

2 Las   mesiras   pedagogic-terapeuticas   cumpiglian   la   logopedia   e   la   terapia psicomotorica.

3 L'instrucziun   en   il   rom   da   la   scolaziun   speziala   cumpiglia   la   promoziun   e   la scolaziun d'uffants e da giuvenils che n'èn betg en cas da suandar a vista mesauna ed a lunga vista l'instrucziun en la scola regulara malgrà las mesiras simplas.

4 L'assistenza che tutga tiers cumpiglia las purschidas da structuras dal di, la dimora staziunara e la tgira en instituziuns da la scolaziun speziala. Ella po er cumpigliar las fins d'emna u las vacanzas.

5 Las   mesiras   en   cas   d'in   grond   basegn   da   promoziun   cumpiglian   l'educaziun prescolara pedagogic-curativa, la logopedia en la vegliadetgna prescolara e suenter ch'il temp da scola obligatoric è ademplì, l'audiopedagogia sco er las mesiras en cas da donns da la vesida.

6 L'assistenza staziunara d'uffants cun impediments considerabels avant lur entrada en scolina cumpiglia las purschidas da structuras dal di, la dimora e la tgira.

Furmas da la scolaziun e da la promoziun

Art.  45 1 Sco integrativa vala quella furma da la scolaziun e da la promoziun, tar la quala la part principala da l'instrucziun ha lieu en la classa regulara.

2 Sco parzialmain integrativa vala quella furma da la scolaziun e da la promoziun, tar la quala singulas unitads da l'instrucziun han lieu ordaifer la classa regulara en furma d'ina instrucziun da gruppa u d'ina instrucziun individuala.

3 Sco separativa vala quella furma da la scolaziun e da la promoziun, tar la quala la part principala da l'instrucziun ha lieu ordaifer la classa regulara.

Garanzia da la purschida simpla da la pedagogia speziala

Art.  46 1 Per garantir las mesiras simplas, en spezial la promoziun da la prevenziun, vegnan las   instituziuns   responsablas   per   la   scola   animadas   d'engaschar   ina   persuna spezialisada   per   la   pedagogia   curativa   per   almain   duas   unitads   d'instrucziun   per emna per partiziun dal stgalim da scolina e dal stgalim primar.

11

421.010

Art.  47

Proceduras concernent las mesiras da la pedagogia speziala 1. en general

1 La   decisiun   concernent   la   realisaziun   da   mesiras   da   la   pedagogia   speziala   sto vegnir prendida cun tegnair quint dal bainstar e da las pussaivladads da sa sviluppar da la scolara u dal scolar sco er resguardond ils conturns da la scola e l'organisaziun da la scola.

2 L'opportunitad   da   las   mesiras   ordinadas   sto   vegnir   examinada   periodicamain.

Eventualmain ston quellas vegnir midadas u terminadas.

3 Las persunas cun la pussanza dals geniturs ston vegnir integradas en la procedura da decisiun concernent las mesiras da la pedagogia speziala.

2. en il sectur simpel

Art.  48 1 Il scleriment en il sectur simpel vegn fatg dals posts spezialisads renconuschids dal departament, sche:

a)

igl existan intschertezzas u i na po betg vegnir cuntanschì in accord tranter las parts participadas davart la realisaziun da mesiras da la pedagogia speziala;

las finamiras da l'instrucziun duain vegnir adattadas;

igl è necessari da realisar mesiras pedagogic-terapeuticas.

b)

c)

2 La deliberaziun da scolaras e da scolars da singuls roms dovra la permissiun da l'uffizi.

3. en il sectur pretensius

Art.  49 1 Las mesiras da la pedagogia speziala en il sectur pretensius vegnan garantidas da l'uffizi.

2 L'ordinaziun da mesiras pretensiusas da la pedagogia speziala premetta ch'il post spezialisà da l'uffizi u che terzas persunas incumbensadas da l'uffizi hajan fatg ils scleriments necessaris. L'annunzia per laschar far quests scleriments sto vegnir fatga da las persunas cun la pussanza dals geniturs.

Incaricas da prestaziun

Art.  50 1 Las incaricas da prestaziun ad instituziuns da la scolaziun speziala valan per regla 4 onns. Ellas reglan en spezial il gener, la qualitad e la quantitad da la purschida, la qualificaziun dal persunal, la controlla da las prestaziuns che vegnan messas a quint ed ils princips da l'indemnisaziun da las prestaziuns.

Scolaras e scolars cun talents extraordinaris

Art.  51 1 Sche necessari installeschan las instituziuns responsablas per la scola purschidas spezialas per scolaras e scolars che han talents extraordinaris. Questa incumbensa po er vegnir surdada a terzas persunas.

2 Ad uffants che profitan da talas purschidas sto sche necessari vegnir dà il temp necessari er durant il temp d'instrucziun usità.

12

421.010

3 Da las persunas cun la pussanza dals geniturs po vegnir incassada ina contribuziun adequata.

3.7. ASSICURANZA

Assicuranza cunter accidents

Art.  52 1 Las scolaras ed ils scolars ston vegnir assicurads cunter accidents en scola, tar occurrenzas da scola e sin via a scola per las suandantas prestaziuns minimalas:

a)

b)

cas da mort: 10 000 francs;

invaliditad: 150 000 francs, 350 pertschient cumulativ.

Assicuranza da responsabladad

Art.  53 1 La summa da garanzia per donns da persunas e per donns materials sto importar ensemen almain 5 milliuns francs per cas da donn.

4. Las scolaras ed ils scolars

Exclusiun da la scola

Art.  54 1 Avant che prender la decisiun sin exclusiun da la scola sto il cussegl da scola dar la pussaivladad a las persunas cun la pussanza dals geniturs da prender posiziun en scrit u a bucca. El po desister da quai, sch'igl è necessari d'agir immediatamain.

5. Las persunas d'instrucziun

5.1. ENGASCHAMENT ED OBLIGAZIUNS

Dretg d'instruir

Art.  55 1 Sco persuna d'instrucziun è elegibla tgi che posseda in certificat da qualificaziun che correspunda al reglament da furmaziun correspundent, relaschà da la conferenza svizra dals directurs chantunals da l'educaziun publica (CDEP).

2 En   cas   da   certificats   da   qualificaziun   esters   sto   vegnir   inoltrada   a   l'uffizi   la verificaziun da l'equivalenza da la CDEP.

Curs da furmaziun supplementara obligatorics

Art.  56 1 L'uffizi   po   organisar   curs   da   furmaziun   supplementara   e   dietas   da   lavur   per persunas d'instrucziun e declerar la participaziun sco obligatorica. El po er declerar sco obligatorica la participaziun a curs ed a dietas da lavur che vegnan arranschads d'organisaziuns professiunalas.

13

421.010

Curs da furmaziun supplementara facultativs

Art.  57 1 Curs da furmaziun supplementara facultativs han lieu durant il temp liber da scola respectivamain da scolina.

Congedi da furmaziun supplementara

Art.  58 1 Il congedi da furmaziun supplementara è collià cun las suandantas cundiziuns: * a) * la persuna d'instrucziun ha frequentà sin basa facultativa durant sia activitad d'instrucziun da fin ussa curs da furmaziun supplementara che han durà tut en tut almain mez uschè ditg sco il congedi dumandà;

b) * il congedi da furmaziun supplementara sto vegnir prendì en in temp coerent ed

ha lieu da princip durant il temp da scola;

c) * il cuntegn dal congedi da furmaziun supplementara stat per regla en in stretg

connex cun il plan d'instrucziun.

2 Il manaschi da scola na dastga betg vegnir pregiuditgà tras il congedi.

Facilitaziun da vegliadetgna

Art.  59 1 A   persunas   d'instrucziun   cun   in   pensum   cumplain   vegn   concedida   a   partir   dal 55avel   onn   da   vegliadetgna   ina   facilitaziun   da   vegliadetgna   da   2   unitads d'instrucziun   per   emna   ed   a   partir   dal   60avel   onn   da   vegliadetgna   ina   tala   da 3 unitads d'instrucziun per emna. La facilitaziun da vegliadetgna vegn concedida davent   dal   cumenzament   da   l'onn   da   scola,   en   il   qual   la   persuna   d'instrucziun cumplenescha il 55avel respectivamain il 60avel onn da vegliadetgna.

2 La   facilitaziun   da   vegliadetgna   vala   er   per   persunas   d'instrucziun   ch'èn engaschadas tar pliras instituziuns responsablas per la scola.

Schliaziun da la relaziun da lavur

Art.  60 1 La schliaziun ordinaria da la relaziun d'engaschament sto succeder per la fin da l'onn  da  scola.  Ella  sto  vegnir  communitgada  en  scrit   a  la  persuna  d'instrucziun respectivamain a l'instituziun responsabla per la scola fin la fin da mars.

5.2. SALARISAZIUN

Augment dals stgalims dal salari minimal

Art.  61 1 Suenter il salari inizial suondan 21 stgalims da salari annuals. Ils emprims trais stgalims da salari importan mintgamai 4, ils proxims nov mintgamai 3, ils proxims sis mintgamai 2 ed ils ultims trais mintgamai 1 pertschient da l'emprim stgalim da salari.

2 Las instituziuns responsablas per la scola pon er fixar ina regulaziun concernent il svilup dal salari analogamain al dretg chantunal da persunal.

14

421.010

6. Finanziaziun da las scolas

6.1. PRINCIP

Art.  62 *

…

6.2. CONTRIBUZIUNS DAL CHANTUN E DA LAS INSTITUZIUNS RESPONSABLAS PER LA SCOLA

Assegn da las pauschalas per la scola regulara

Art.  63 1 Il   chantun   assegna   las   pauschalas   per   la   scola   regulara   a   las   instituziuns responsablas per la scola cun almain in pajament a quint e cun in pajament final per onn   da   scola.   Decisivs   èn   las   scolaras   ed   ils   scolars   che   vegnan   instruids   da l'instituziun   responsabla   per   la   scola   il   di   da   referenza   da   la   dumbraziun   da   las scolaras e dals scolars.

2 … *

Pauschala per la direcziun da la scola

Art.  64 1 Il dretg da survegnir contribuziuns per il proxim onn da scola han las instituziuns responsablas   per   la   scola,   che   han   installà   ina   direcziun   da   scola   fin   ils   31   da fanadur.

2 Las   instituziuns   responsablas   per   la   scola   èn   obligadas   d'annunziar   a   l'uffizi midadas ch'èn relevantas per il dretg da survegnir contribuziuns sco er midadas tar il persunal da las direcziuns da scola entaifer 20 dis.

3 Las contribuziuns a las direcziuns da scola regiunalas vegnan pajadas a las singulas instituziuns responsablas per la scola tenor lur dumber da scolaras e da scolars.

Art.  65

Pauschala supplementara per scolas pitschnas 1. lieus da scola periferics

1 Il lieu da scola è quel lieu, nua ch'i vegn instruida la gronda part da las lecziuns per emna d'ina partiziun.

2 In lieu da scola vala sco periferic:

a)

sch'el   sa   chatta   ordaifer   in   territori   d'abitadi   serrà   u   en   ina   situaziun allontanada ed i na sa chatta en ina vischinanza adequata nagin lieu da scola che ha la medema lingua da scola u il medem stgalim da scola; u sche l'intschess è fitg grond e la maioritad da las scolaras e dals scolars ha ina lunga via da scola.

b)

3 Il departament fa mintga onn ina glista da las instituziuns responsablas per la scola che han lieus da scola periferics. Per far la glista vala la situaziun da l'october da l'onn precedent.

15

421.010

2. calculaziun

Art.  66 1 Las   tariffas   da   partenza   da   las   pauschalas   supplementaras   per   scolas   pitschnas importan per il stgalim primar maximalmain 4000 francs e per il stgalim secundar I maximalmain 1000 francs. Decisiv è il dumber total da scolaras e scolars al lieu da scola. * 2 Il  product  or  dal  dumber  da  scolaras  e  da  scolars  multiplitgà  cun  la  tariffa  da partenza   respectiva   tenor   l'alinea   1   sa   reducescha   linearmain   cun   il   dumber   da scolaras e da scolars a 0 francs tar 66 scolaras e scolars.

Pauschala supplementara per scolas secundaras da vallada

Art.  67 1 Imputablas   sco   pauschala   supplementara   per   scolas   secundaras   da   vallada   èn sulettamain quellas lecziuns ch'èn vegnidas dadas effectivamain.

Art.  68

Contribuziuns da la vischnanca e dals geniturs a la scolaziun speziala

1 La participaziun als custs da las instituziuns responsablas per la scola importa 21 francs   per   di   chalendar.   La   participaziun   da   las   persunas   cun   la   pussanza   dals geniturs als custs per l'alimentaziun e per l'assistenza importa per di da dimora 10 francs   en   cas   d'ina   scolaziun   speziala   interna   e   5   francs   en   cas   d'ina   scolaziun speziala externa.

Art.  69

Contribuziuns per ina furmaziun supplementara obligatorica e per in congedi da furmaziun supplementara 1. princip

custs da la substituziun.

1 Als suandants custs per la furmaziun supplementara obligatorica e per il congedi da furmaziun supplementara paja il chantun contribuziuns:

a) * custs da curs fin maximalmain 11 000 francs;

b)

2 Las contribuziuns als custs da la substituziun correspundan a 28 pertschient da la salarisaziun   iniziala   d'ina   persuna   d'instrucziun   da   la   categoria   da   persunas d'instrucziun respectiva. * 3 Las instituziuns responsablas per la scola surpiglian ils suandants custs:

a)

b)

la salarisaziun da la persuna d'instrucziun e da sia substituziun;

ils custs da viadi sco er ils custs da l'alloschi e da l'alimentaziun ordaifer, e quai tenor ina tariffa che vegn fixada dal departament.

4 En   cas   d'ina   furmaziun   supplementara   obligatorica   surpiglia   il   chantun supplementarmain ils custs dals documents dal curs.

5 Ils curs da furmaziun supplementara ch'èn obligatorics ston vegnir frequentads per regla   per   almain   la   mesadad   en   il   temp   liber   d'instrucziun.   La   durada   da   la substituziun vegn fixada dal departament.

16

421.010

2. premissas per survegnir contribuziuns

Art.  70 1 L'uffizi   po   colliar   il   pajament   da   las   contribuziuns   cun   la   cundiziun   che   la furmaziun supplementara vegnia terminada cun success.

Pauschalas per transports da scolaras e scolars *

Art.  71 1 Il chantun conceda contribuziuns pauschalas a las instituziuns responsablas per la scola per vias da scola da scolaras e scolars da passa 2 kilometers. * 2 Sco via da scola vala la distanza tranter il lieu da domicil da las scolaras e dals scolars   ed   il   lieu   da   scola.   L'uffizi   fixescha   la   distanza   tranter   ils   lieus correspundents che po vegnir imputada. Decisiv è il register dals lieus da l'uffizi federal da statistica. La basa furma l'enquista dal dumber da scolaras e scolars e dal lieu da domicil che vegn fatga mintgamai il settember. * 3 Per in onn da scola e per mintga scolara u scolar importa la pauschala 65 francs per kilometer viadi da scola simpel imputabel. *

7. Instanzas

Inspecturat, incumbensas Art.  72 1 L'inspecturat ha en spezial las suandantas incumbensas:

a)

b)

c)

controllar,   sche   las   instituziuns   responsablas   per   la   scola   realiseschan   ed observan las prescripziuns chantunalas ed ils standards da qualitad;

evaluar periodicamain las scolas popularas;

cussegliar   persunas   d'instrucziun,   direcziuns   da   scola   ed   autoritads communalas da scola en dumondas da l'instrucziun, da la planisaziun da scola, da la furmaziun supplementara e dal management da conflicts.

2 L'uffizi relascha directivas davart l'organisaziun, davart las obligaziuns e davart las incumbensas e divida il territori chantunal en districts d'inspecturat, resguardond en quest connex las regiuns linguisticas.

Servetsch psicologic da scola, incumbensas

Art.  73 1 Il servetsch psicologic da scola cusseglia e sustegna uffants e giuvenils, geniturs, persunas   d'instrucziun,   direcziuns   da   scola,   autoritads   communalas   da   scola   ed instituziuns da l'agid per uffants e per giuvenils a superar problems da scola, da svilup e d'educaziun.

2 Il servetsch psicologic da scola fa scleriments e cussegliaziuns en cas da problems d'emprender, da prestaziun, da cumportament e da svilup sco er en cas da dumondas da la carriera da furmaziun d'uffants e da giuvenils.

3 Ultra da l'agid en il cas singul cooperescha il servetsch psicologic da scola tar la prevenziun da problems da scola, da svilup e d'educaziun.

17

421.010

4 L'uffizi relascha directivas davart l'organisaziun, davart las obligaziuns e davart las incumbensas   dal   servetsch   psicologic   da   scola   e   divida   il   territori   chantunal   en regiuns da cussegliaziun.

8. Disposiziuns finalas

Aboliziun dal dretg vertent

Art.  74 1 Cun l'entrada en vigur da questa ordinaziun vegnan abolids ils suandants relaschs:

a)

ordinaziun davart l'admissiun d'uffants da quatter onns en scolina dals 19 da mars 1996;

conclus da la regenza davart l'elegibladad da mussadras dals 8 da mars 1994;

ordinaziun davart la surveglianza da las scolinas en il chantun Grischun dals 27 d'october 1998;

ordinaziun davart la promoziun d'uffants cun impediments en las scolinas dal chantun Grischun dals 2 da fanadur 1996;

ordinaziun davart las prestaziuns d'assicuranza per mussadras ed uffants en scolina dals 29 da zercladur 1992;

ordinaziun per manar ed organisar il stgalim superiur da la scola populara dals 27 d'october 1998;

ordinaziun davart l'organisaziun da classas pitschnas dals 6 da mars 2001;

ordinaziun davart il pajament da contribuziuns per las direcziuns da scolas (ordinaziun davart las direcziuns da scolas) dals 9 da favrer 2009;

ordinaziun davart l'elegibladad da persunas d'instrucziun per classas pitschnas, scolas realas e scolas secundaras sco er da persunas d'instrucziun da roms spezials dals 15 da matg 2001;

disposiziuns   executivas   per   conceder   e   subvenziunar   congedis   da perfecziunament dals magisters da las scolas popularas dals 19 da mars 1991;

ordinaziun davart la promoziun a las scolas popularas dal chantun Grischun (ordinaziun da promoziun) dals 15 da matg 2001;

ordinaziun   davart   la   procedura   d'admissiun   al   stgalim   superiur   da   la   scola populara (ordinaziun d'admissiun) dals 17 da zercladur 1996;

ordinaziun davart il subvenziunament da stabiliments da scola e da sport da scola (ordinaziun davart la construcziun da scolas) dals 29 da zercladur 2010;

ordinaziun   davart   il   perfecziunament   e   la   furmaziun   supplementara   da   las persunas d'instrucziun da las scolas popularas e scolinas dals 27 d'october 1998;

ordinaziun  davart  la  surveglianza  da  scola  en  il  chantun  Grischun  dals  27 d'october 1998;

ordinaziun davart las prestaziuns d'assicuranza per scolaras e scolars e per persunas d'instrucziun dals 20 da matg 1975;

ordinaziun   davart   la   promoziun   linguistica   d'uffants   da   lingua   estra   en   las scolinas   e   las   scolas   popularas   dal   chantun   Grischun   dals   25   da   zercladur 1996;

b)

c)

d)

e)

f)

g)

h)

i)

j)

k)

l)

m)

n)

o)

p)

q)

18

421.010

ordinaziun davart la scolaziun speziala dals 27 da november 2007.

r)

2 Sche relaschs vertents renvieschan a disposiziuns che vegnan abolidas tras questa ordinaziun,   vegnan   applitgadas   las   disposiziuns   correspundentas   da   questa ordinaziun.

Art.  75 1 Questa ordinaziun entra en vigur il 1. d'avust 2013.

Entrada en vigur

19

421.010

Tabella da las modificaziuns - tenor conclus

Entrada en vigur 01-08-2013 01-01-2015 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-01-2016 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-03-2021 01-08-2021 01-08-2022 01-08-2022 01-08-2022 01-08-2022 01-08-2022 01-08-2022

Element relasch Art. 34 al. 1 Art. 62 Art. 63 al. 2 Art. 66 al. 1 Art. 69 al. 2 Art. 71 Art. 71 al. 1 Art. 71 al. 2 Art. 71 al. 3 Art. 26 al. 1 Art. 26 al. 2 Art. 27 al. 1 Art. 27 al. 2 Art. 27 al. 3 Art. 27 al. 4 Art. 27 al. 5 Art. 58 al. 1 Art. 58 al. 1, a)

Art. 58 al. 1, b)

Art. 58 al. 1, c)

Art. 69 al. 1, a)

Art. 63 al. 2 Art. 23 al. 1bis Art. 6 al. 3 Art. 6 al. 4 Art. 6 al. 5 Art. 15 al. 1, b)

Art. 15 al. 2 Art. 15 al. 3

Modificaziun emprima versiun midada aboliziun integraziun midada midada midada dal titel midada integraziun integraziun midada midada midada midada aboliziun aboliziun aboliziun midada integraziun integraziun integraziun midada aboliziun integraziun integraziun integraziun integraziun midada integraziun integraziun

Publicaziun en la CUL - 2014-037 2015-021 2015-021 2015-021 2015-021 2015-021 2015-021 2015-021 2015-021 2018-007 2018-007 2018-007 2018-007 2018-007 2018-007 2018-007 2018-007 2018-007 2018-007 2018-007 2018-007 2021-006 2021-024 2022-025 2022-025 2022-025 2022-025 2022-025 2022-025

Conclus 25-09-2012 16-12-2014 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 30-06-2015 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 09-02-2021 29-06-2021 21-06-2022 21-06-2022 21-06-2022 21-06-2022 21-06-2022 21-06-2022

20

Tabella da las modificaziuns - tenor element

Element relasch Art. 6 al. 3 Art. 6 al. 4 Art. 6 al. 5 Art. 15 al. 1, b)

Art. 15 al. 2 Art. 15 al. 3 Art. 23 al. 1bis Art. 26 al. 1 Art. 26 al. 2 Art. 27 al. 1 Art. 27 al. 2 Art. 27 al. 3 Art. 27 al. 4 Art. 27 al. 5 Art. 34 al. 1 Art. 58 al. 1 Art. 58 al. 1, a)

Art. 58 al. 1, b)

Art. 58 al. 1, c)

Art. 62 Art. 63 al. 2 Art. 63 al. 2 Art. 66 al. 1 Art. 69 al. 1, a)

Art. 69 al. 2 Art. 71 Art. 71 al. 1 Art. 71 al. 2 Art. 71 al. 3

Conclus 25-09-2012 21-06-2022 21-06-2022 21-06-2022 21-06-2022 21-06-2022 21-06-2022 29-06-2021 11-06-2018 11-06-2018 11-06-2018 11-06-2018 11-06-2018 11-06-2018 11-06-2018 16-12-2014 11-06-2018 11-06-2018 11-06-2018 11-06-2018 30-06-2015 30-06-2015 09-02-2021 30-06-2015 11-06-2018 30-06-2015 30-06-2015 30-06-2015 30-06-2015 30-06-2015

Entrada en vigur 01-08-2013 01-08-2022 01-08-2022 01-08-2022 01-08-2022 01-08-2022 01-08-2022 01-08-2021 01-08-2018 01-08-2018 01-08-2018 01-08-2018 01-08-2018 01-08-2018 01-08-2018 01-01-2015 01-08-2018 01-08-2018 01-08-2018 01-08-2018 01-01-2016 01-01-2016 01-03-2021 01-01-2016 01-08-2018 01-01-2016 01-01-2016 01-01-2016 01-01-2016 01-01-2016

Modificaziun emprima versiun integraziun integraziun integraziun midada integraziun integraziun integraziun midada midada midada midada aboliziun aboliziun aboliziun midada midada integraziun integraziun integraziun aboliziun integraziun aboliziun midada midada midada midada dal titel midada integraziun integraziun

421.010

Publicaziun en la CUL - 2022-025 2022-025 2022-025 2022-025 2022-025 2022-025 2021-024 2018-007 2018-007 2018-007 2018-007 2018-007 2018-007 2018-007 2014-037 2018-007 2018-007 2018-007 2018-007 2015-021 2015-021 2021-006 2015-021 2018-007 2015-021 2015-021 2015-021 2015-021 2015-021

21